Emilia Clarke

**Emilia Isobel Euphemia Rose Clarke** (s. 23. lokakuuta 1986 Lontoo) on englantilainen näyttelijä, joka tunnetaan roolistaan Daenerys Targaryenina televisiosarjassa *[[Game of Thrones]]* (2011–2019). Clarke on ollut tästä roolista ehdolla Emmy-palkinnon saajaksi: kolmasti parhaaseen naisivuosaan ja kerran parhaaseen naispääosaan. Clarke näytteli myös vuoden 2018 elo­kuvassa **'.

== Varhainen elämä ==

Clarke syntyi 23.&nbsp;lokakuuta 1986 Lontoossa Englannissa. Hänen isänsä on teatterin äänimies ja äiti on liikenainen. Hän on etäisesti [[Intia|intialaista]] sukua: hänen äitinsä on neljäsosaksi intialainen. Clarkilla on yksi nuorempi veli. Clarke kiinnostui näyttelemisestä kolmevuotiaana nähtyään ''[[Teatterilaiva (musikaali)|Teatterilaiva]]''-musikaalin, jossa hänen isänsä silloin työskenteli. Clarke opiskeli St Edward’s Schoolissa Oxfordissa vuodesta 2000 vuoteen 2005 sekä Rye St Antony Schoolissa. Hän valmistui [[Drama Centre London]] -näyttelijäkoulusta vuonna 2009.

== Ura ==

Clarke aloitti näyttelemisen kahdessa näytelmässä St. Edwardsissa, minkä jälkeen hän oli mukana kymmenessä näytelmässä Drama Centre Londonissa. Vuonna 2009 hän näytteli Company of Angelsin tuotannossa ''Sense'' ja samana vuonna Samaritansin mainoksessa. Clarken ensimmäiset televisioroolit olivat Saskia Mayerin rooli sarjassa ''[[Tohtorit]]'' vuonna 2009 ja Savannahin rooli [[Syfy]]n televisioelokuvassa ''Triassic Attack'' vuonna 2010 .

Vuonna 2010 Clarke sai Daenerys Targaryenin roolin [[HBO|HBO:n]] fantasiasarjassa ''Game of Thrones'', joka perustuu [[George R. R. Martin]]in kirjasarjaan ''[[Tulen ja jään laulu]]''. Hän korvasi roolissa toisen englantilaisnäyttelijän [[Tamzin Merchant]]in, joka esitti Daenerysiä sarjan alkuperäisessä pilottijaksossa. Sarja alkoi huhtikuussa 2011 ja sai erittäin hyvän vastaanoton niin kriitikoilta kuin yleisöltäkin. Clarke voitti roolistaan parhaan naisnäyttelijän läpimurtoroolin Scream-palkinnon ja myös [[Entertainment Weekly]] muisti näyttelijää omalla palkinnollaan. Vuonna 2013 Clarke sai Daenerysin roolistaan [[Primetime Emmy -palkinto|Emmy]]-ehdokkuuden parhaasta naissivuosasta draamasarjassa. Vuonna 2014 Askmenin lukijat äänestivät Clarken vuoden halutuimmaksi naiseksi maailmassa. Vuonna 2017 Clarke ansaitsi ''Game of Thrones'' -sarjasta 1,1&nbsp;miljoonaa dollaria jaksolta ja hänestä tuli yksi television parhaiten palkatuista näyttelijöistä.  Clarke rakensi elokuvauraa samaan aikaan esiintyessään ''Game of Thronesissa''. Hän teki valkokangasdebyyttinsä musiikkikomediassa ''Spike Island'' (2012).

Vuonna 2015 Clarke näytteli Sarah Connoria tieteistoimintaelokuvassa ''[[Terminator Genisys]]'', ja vuonna 2016 romanttisessa draamassa ''[[Kerro minulle jotain hyvää (elokuva)|Kerro minulle jotain hyvää]]'', joka oli kaupallinen menestys. Clarke esitti siinä halvaantuneen miehen omaishoitajaa. Marraskuussa 2016 Clarke valittiin näyttelemään vuonna 2018 ensi-iltansa saavassa [[Han Solo]]n nuoruudesta kertovassa ''[[Tähtien sota]]'' -elokuvassa **'. Myöhemmin Clarke näytteli joulukomediassa *[[Last Christmas (elokuva)|Last Christmas]]* (2019), jossa hän esitti tavaratalossa työskentelevää ja laulajanurasta haaveilevaa naista. Vuonna 2022 hän ääninäytteli animaatioelokuvassa *[[Mahtava Morris (elokuva)|Mahtava Morris]]*. Seuraavana vuonna hän näytteli G’iahia Marvelin minisarjassa *[[Secret Invasion (minisarja)|Secret Invasion]]*.

### Teatterissa
Vuonna 2013 Clarke esiintyi ensimmäistä kertaa Broadwayllä Holly Golightlyn roolissa näytelmässä *[[Aamiainen Tiffanylla]]*.Se sai kielteisiä arvioita ja päättyi kuukauden esityskauden jälkeen. Vuonna 2020 Clarke aloitti esitykset *[[Lokki (näytelmä)|Lokki]]* -näytelmän West End -tuotannossa, mutta ne keskeytettiin COVID-19-pandemian vuoksi. Kun näytelmä avattiin virallisesti vuonna 2022, Clarke sai kiitosta roolistaan Ninan hahmossa.

## Filmografia

## Lähteet

## Aiheesta muualla